**Adó- és értékbizonyítvány**

**1. Ügyleírás:**

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 140. § (2) bekezdés d) pontja szerint, a jegyző adóügyi feladata, külön jogszabály rendelkezése alapján, az ügyfél kérelmére vagy hatóság megkeresésére kiállítja, illetőleg megküldi az adó- és értékbizonyítványt.

Az ingatlan fekvése szerint illetékes települési önkormányzat jegyzője által kiállított adó- és értékbizonyítvány tartalmazza az ingatlan és az ingatlanszerzők (tulajdonosok) adatait, az érték megállapításánál figyelembe vett tényezőket, továbbá az ingatlannak az adott időpontban fennálló forgalmi értékét.

**2. Az ügyintézéshez szükséges okiratok, dokumentumok, űrlapok:**

- Kérelem (amely tartalmazza a kérelmező nevét, születési helyét és idejét, anyja nevét, lakcímét, adószámát, adóazonosító jelét, a kérelem célját, az ingatlan adatait – helyrajzi szám, cím, egy hónapnál nem régebbi tulajdoni lap),

- Képviselet esetén – az ügyvédi meghatalmazás esetét kivéve – két tanúval ellátott meghatalmazás,- Adásvételi, ajándékozási szerződés eredeti, hiteles példánya (amennyiben az adó- és értékbizonyítványt adásvétellel, ajándékozással összefüggésben kérik),

- Amennyiben az eljárás illetékköteles, ingatlanonként 4000 forint illeték befizetésének teljesítéséről szóló igazolás.

**3. Az eljáró szerv adatai, elérhetősége:**

Hajdúhadházi Polgármesteri Hivatal

4242 Hajdúhadház, Bocskai tér 1. szám

Telefon:  06-52-384-103

Email: adocsoport@hajduhadhaz.hu

Hivatali kapu rövid neve: HADHAZ

KRID azonosító: 208072952

**4.Az eljáró szerv illetékességi területe:** Hajdúhadház város közigazgatási területe

**5. Az ügyintézés helye, ügyfélfogadási idő:**

**Helyszín:** Hajdúhadházi Polgármesteri Hivatal Pénz- és Adóügyi Iroda

4242 Hajdúhadház, Bocskai tér 1. szám

|  |  |
| --- | --- |
| Hétfő | 07:30 - 12:00 |
| Kedd | 07:30 - 12:00 |
| Szerda | 13:00 - 17:30 |
| Csütörtökön | és Pénteken nincs ügyfélfogadás |
|  |  |

**6. Ügyintézés határideje, a jogorvoslati kérelem benyújtására nyitva álló határidő:**

Az adó- és értékbizonyítvány kiállítására irányuló eljárásban az ügyintézési határidő 8 nap.

Az ügyfél kérelmére kiadott adó- és értékbizonyítvány, mint hatósági bizonyítvány az általános szabályok szerint fellebbezhető.

Ha az adó- és értékbizonyítvány kiadása hagyatéki eljáráshoz kapcsolódik, ellene az általános közigazgatási rendtartásról szóló 2016. évi CL. törvény (a továbbiakban: Ákr.) szerinti önálló fellebbezéssel lehet élni.

Ha az adó- és értékbizonyítvány kiadása más hatóság megkeresésére történik, és az abban foglaltak kötelezőek a megkereső hatóságra (pl. gyámügyi eljárás esetén), az adó- és értékbizonyítvány szakhatósági állásfoglalásnak tekintendő, önállóan nem fellebbezhető, vitatni kizárólag az alapeljárásban hozott döntés elleni jogorvoslat során lehet.

**7. Eljárási illeték, vagy igazgatási szolgáltatási díj:**

Adó- és értékbizonyítvány kiállítása ügyfél kérelmére (ingatlanonként 4.000,- Ft illetékköteles) vagy hatóság megkeresésére (illetékmentes).

**8. Kapcsolódó jogszabályok**

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény

Az illetékekről szóló 1990. évi XCIII. törvény.

Az általános közigazgatási rendtartásról szóló 2016. évi CL. törvény

**9. Kapcsolódó dokumentumok, nyomtatványok:**

Kérelem adó- és értékbizonyítvány kiállításához

**A kérelem benyújtásához kapcsolódó elektronikus űrlap az E-önkormányzat portálon** keresztül (<https://ohp-20.asp.lgov.hu/nyitolap>) Hajdúhadház Város Önkormányzatát kiválasztva is elérhető.